proxectonos/corpus_dominio_legal_administrativo_tmp huggingface dataset:
RESOLUCIÓN do 2 de febreiro de 2011 que modifica a Resolución do 9 de febreiro de 2009 pola que se modifican e se crean ficheiros de carácter persoal.
UNIVERSIDADE DE VIGO — III. OUTRAS DISPOSICIÓNS — 21/03/2011

Vista a resolución de delegación de competencias do reitor da Universidade de Vigo nas vicerreitorías, con data do 24 de xuño de 2010, faise necesario cambiar aos órganos responsables dos ficheiros de carácter persoal, cuxa resolución foi publicada no DOG con data do 12 de marzo de 2009.
As modificacións que procede realizar nos ficheiros son:
Páxina 5.269 e 5.270:
Ficheiro extensión universitaria (2060130511).
Onde di:
«Responsable do ficheiro: Vicerreitoría de Extensión Cultural e Estudantes. Campus Universitario, s/n, 36310 Vigo, Pontevedra».
Debe dicir:
«Responsable do ficheiro: Vicerreitoría de Extensión Universitaria. Campus Universitario, s/n, 36310 Vigo, Pontevedra».
Páxina 5.270:
Ficheiro xestión académica cursos posgrao (2060130540).
Onde di:
«Responsable do ficheiro: Vicerreitoría de Novas Tecnoloxías e Calidade. Campus Universitario, s/n, 36310 Vigo, Pontevedra».
Debe dicir:
«Responsable do ficheiro: Vicerreitoría de Organización Académica, Profesorado e Titulacións. Campus Universitario, s/n, 36310 Vigo, Pontevedra».
Páxina 5.270:
Ficheiro SAUM (2060130524).
Onde di:
«Responsable do ficheiro: Vicerreitoría de Novas Tecnoloxías e Calidade. Campus Universitario, s/n, 36310 Vigo, Pontevedra».
Debe dicir:
«Responsable do ficheiro: Vicerreitoría de Economía e Planificación. Campus Universitario, s/n, 36310 Vigo, Pontevedra».
Páxina 5.271:
Ficheiro telefonía (2060130532).
Onde di:
«Responsable do ficheiro: Vicerreitoría de Novas Tecnoloxías e Calidade. Campus Universitario, s/n, 36310 Vigo, Pontevedra».
Debe dicir:
«Responsable do ficheiro: Vicerreitoría de Economía e Planificación. Campus Universitario, s/n, 36310 Vigo, Pontevedra».
Páxina 5.271:
Ficheiro usuarios (2060130536).
Onde di:
«Responsable do ficheiro: Vicerreitoría de Novas Tecnoloxías e Calidade. Campus Universitario, s/n, 36310 Vigo, Pontevedra».
Debe dicir:
«Responsable do ficheiro: Vicerreitoría de Economía e Planificación. Campus Universitario, s/n, 36310 Vigo, Pontevedra».
Páxina 5.272:
Ficheiro televisión:
Onde di:
«Responsable do ficheiro: Vicerreitoría de Novas Tecnoloxías e Calidade. Campus Universitario, s/n, 36310 Vigo, Pontevedra».
Debe dicir:
«Responsable do ficheiro: Vicerreitoría de Economía e Planificación. Campus Universitario, s/n, 36310 Vigo, Pontevedra».
Vigo, 2 de febreiro de 2011.
Salustiano Mato de la Iglesia
Reitor da Universidade de Vigo
DECRETO 43/2011, do 10 de marzo, polo que se dispón o nomeamento de Antón Costa Rico como membro do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 21/03/2011

O artigo 6º da Lei 3/1986, do 18 de decembro, de consellos escolares de Galicia, o artigo 7º do Decreto 44/1988, do 11 de febreiro, polo que se desenvolve a dita lei, e o artigo 14º do Decreto 87/1992, do 26 de marzo, polo que se aproba o Regulamento do réxime interno do Consello Escolar de Galicia, establecen que se ten que proceder á renovación por metades dos conselleiros de cada un dos grupos que integran o Consello.
Con data do 18 de febreiro de 2011 publicouse no Diario Oficial de Galicia o Decreto 16/2011, do 10 de febreiro, no que se procedeu á renovación dos membros do Consello Escolar de Galicia que foron designados como representantes das entidades enumeradas no artigo 4º.1 da Lei 3/1986, do 18 de decembro, de consellos escolares de Galicia, e nos termos que establecen o artigo 7º do Decreto 44/1988, do 11 de febreiro, polo que se regulan o Consello Escolar de Galicia, os consellos escolares territoriais e municipais, en desenvolvemento da referida lei e no artigo 14º do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia.
Atendendo á designación efectuada polo Seminario de Estudos Galegos na que propón a renovación do seu representante no Consello Escolar de Galicia, por proposta do conselleiro de Educación e Ordenación Universitaria, e logo da deliberación do Consello da Xunta de Galicia, na súa reunión do dez de marzo de dous mil once,
DISPOÑO:
Artigo único.-Noméase membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación do Seminario de Estudos Galegos, a Antón Costa Rico.
Disposición derradeira
Este decreto entrará en vigor ao día seguinte ao da súa publicación no Diario Oficial de Galicia.
Santiago de Compostela, dez de marzo de dous mil once.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación
Universitaria
RESOLUCIÓN do 28 de febreiro de 2011, da Dirección Xeral de Desenvolvemento Pesqueiro, pola que se dá publicidade á relación de entidades beneficiarias das axudas concedidas ao abeiro da Orde do 20 de outubro de 2008 pola que se establecen as bases e se regula o procedemento para a concesión de axudas a organismos públicos ou semipúblicos para a realización de proxectos de transformación de buques pesqueiros para a súa reconversión, con fins de formación ou de investigación no sector pesqueiro ou para actividades distintas da pesca (con financiamento do Fondo Europeo da Pesca) e da Orde do 25 de marzo de 2010 pola que se fixa o importe do crédito dispoñible para estas axudas na convocatoria de 2010.
CONSELLERÍA DO MAR — III. OUTRAS DISPOSICIÓNS — 21/03/2011

Mediante resolución da directora xeral de Desenvolvemento Pesqueiro do 27 de outubro de 2010 concedéronse as axudas a organismos públicos ou semipúblicos para a realización de proxectos de transformación de buques pesqueiros para a súa reconversión, con fins de formación ou de investigación no sector pesqueiro ou para actividades distintas da pesca.
Estas axudas foron convocadas ao abeiro da Orde do 20 de outubro de 2008 (DOG nº 211, do 30 de outubro) pola que se establecen as bases e se regula o procedemento para a concesión de axudas a organismos públicos ou semipúblicos para a realización de proxectos de transformación de buques pesqueiros para a súa reconversión, con fins de formación ou de investigación no sector pesqueiro ou para actividades distintas da pesca e da Orde do 25 de marzo de 2010 (DOG nº 66, do 9 de abril) pola que se fixa o importe do crédito dispoñible para estas axudas na convocatoria de 2010.
As axudas fináncianse nun 61% con fondos do FEP e nun 39% con fondos da comunidade autónoma e con cargo á aplicación orzamentaria 14.04.722.A.780.2.
De conformidade co artigo 15º da Lei 9/2007, do 13 de xuño, de subvencións de Galicia, faise pública a relación de entidades beneficiarias, o importe da subvención concedida e a finalidade desta.
En virtude do exposto anteriormente,
RESOLVO:
Dar publicidade ás entidades beneficiarias das axudas que figuran no seguinte anexo, concedidas ao abeiro da Orde do 20 de outubro de 2008 e da Orde do 25 de marzo de 2010.
ANEXO
Entidade: Concello de Ares.
Proxecto: aula do mar a flote
Total concedido (): 105.000.
Santiago de Compostela, 28 de febreiro de 2011.
Susana Rodríguez Carballo
Directora xeral de Desenvolvemento Pesqueiro
RESOLUCIÓN do 28 de febreiro de 2011, da Dirección Xeral de Desenvolvemento Pesqueiro, pola que se dá publicidade á relación de entidades beneficiarias das axudas concedidas ao abeiro da Orde do 7 de abril de 2010 pola que se establecen as bases e se regula o procedemento para a concesión de axudas para a realización de proxectos de promoción sociocultural e divulgación nas comunidades pescadoras e no sector pesqueiro para o bienio 2010-2011.
CONSELLERÍA DO MAR — III. OUTRAS DISPOSICIÓNS — 21/03/2011

Mediante resolución da directora xeral de Desenvolvemento Pesqueiro do 29 de outubro de 2010 concedéronse as axudas para a realización de proxectos de promoción sociocultural e divulgación nas comunidades pescadoras e no sector pesqueiro para o bienio 2010-2011, convocadas ao abeiro da Orde do 7 de abril de 2010 pola que se establecen as bases e se regula o procedemento para a concesión de axudas para a realización de proxectos de promoción sociocultural e divulgación nas comunidades pescadoras e no sector pesqueiro (DOG nº 74, do 21 de abril).
De conformidade co artigo 15º da Lei 9/2007, do 13 de xuño, de subvencións de Galicia, faise pública a relación de entidades beneficiarias, o importe da subvención concedida e a finalidade desta.
O financiamento das axudas foi con cargo ás aplicacións orzamentarias 14.04.722.A.481.1 e 14.04.722.A.780.0.
En virtude do exposto anteriormente,
RESOLVO:
Dar publicidade á relación de entidades beneficiarias das axudas concedidas ao abeiro da Orde do 7 de abril de 2010 que figuran no seguinte anexo.
Santiago de Compostela, 28 de febreiro de 2011.
Susana Rodríguez Carballo
Directora xeral de Desenvolvemento Pesqueiro
Ver referencia pdf "05600D009P016.PDF"
RESOLUCIÓN do 15 de marzo de 2011, da Secretaría Xeral para o Deporte, pola que se procede ao recoñecemento da modalidade deportiva de Baile deportivo e de competición no ámbito da Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/03/2011

Vista a proposición non de lei aprobada pola Comisión 1ª, Institucional, de Administración Xeral, Xustiza e Interior, na súa sesión do 2 de xuño de 2010, pola que: «O Parlamento de Galicia insta a Xunta de Galicia a promover o baile deportivo na nosa comunidade, e insta o seu recoñecemento como modalidade deportiva, así como a creación dunha federación deportiva galega de baile deportivo».
Vista a existencia da correspondente Federación Internacional de Baile Deportivo recoñecida polo COI no ano 2007.
Visto o recoñecemento como modalidade deportiva do Baile deportivo e de competición por parte do Consello Superior de Deportes en maio de 2006, recoñecemento que xa supuxo o exame das condicións, criterios e parámetros técnico deportivos necesarios para que a citada actividade poida obter o status de modalidade deportiva.
Visto que o baile deportivo non aparece incardinado como especialidade en ningunha federación deportiva galega.
Vista a implantación real da modalidade deportiva en Galicia, cun elevado número de practicantes na nosa comunidade.
Visto o artigo 10º da Lei 11/1997, xeral do deporte de Galicia, que establece «Será tamén competencia exclusiva da Administración autonómica o recoñecemento de modalidades deportivas»
RESOLVO:
Primeiro.-Recoñecer como modalidade deportiva en Galicia o Baile deportivo e de competición e autorizar a inscrición da citada modalidade no Rexistro de Asociacións Deportivas e Deportistas de Galicia da Xunta de Galicia.
Segundo.-Ordenar a publicación desta resolución no Diario Oficial de Galicia para xeral coñecemento de todos os interesados.
Esta resolución esgota a vía administrativa e contra ela poderase interpoñer recurso potestativo de reposición ante o mesmo órgano que a ditou no prazo dun mes ou interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da publicación desta no Diario Oficial de Galicia (artigos 116º e 117º da Lei 4/1999, do 6 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común).
Santiago de Compostela, 15 de marzo de 2011.
José Ramón Lete Lasa
Secretario xeral para o Deporte
RESOLUCIÓN do 4 de marzo de 2011, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 9/2010, do 4 de novembro, de augas de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/03/2011

Consonte o establecido no artigo 33º da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do Acordo que figura como anexo nesta resolución.
Santiago de Compostela, 4 de marzo de 2011.
Roberto Castro García
Director xeral de Relacións Institucionais
e Parlamentarias
ANEXO
Acordo da Comisión Bilateral de Cooperación da Administración Xeral do Estado-Comunidade Autónoma de Galicia en relación coa Lei 9/2010, do 4 de novembro, de augas de Galicia
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 15 de febreiro de 2011, adoptou o seguinte acordo:
1. Iniciar negociacións para resolver as discrepancias manifestadas en relación co artigo 81º.2 da Lei 9/2010, do 4 de novembro, de augas de Galicia.
2. Designar un grupo de traballo para propor á Comisión Bilateral de Cooperación a solución que proceda.
3. Comunicar este acordo ao Tribunal Constitucional, por calquera dos órganos mencionados no artigo 33º.2 da Lei orgánica 2/1979, do 3 de outubro, do tribunal constitucional, para os efectos que no propio precepto se establecen, así como inserir este acordo no Boletín Oficial del Estado e no Diario Oficial de Galicia.
Madrid, 15 de febreiro de 2011. Manuel Chaves González, vicepresidente terceiro e ministro de Política Territorial e Administración Pública; Alfonso Rueda Valenzuela, conselleiro de Presidencia, Administracións Públicas e Xustiza.
RESOLUCIÓN do 18 de febreiro de 2011 pola que se dá publicidade ás axudas concedidas ao abeiro da Orde do 19 de maio de 2010, pola que se establecen as bases reguladoras para a concesión, en réxime de concorrencia competitiva, das subvencións destinadas a incentivar a implantación e mellora das empresas de turismo activo, aventura, actividades de lecer e tempo libre, e se procede á súa convocatoria para o ano 2010 (Diario Oficial de Galicia número 98, do 26 de maio).
CONSELLERÍA DE CULTURA E TURISMO — III. OUTRAS DISPOSICIÓNS — 22/03/2011

En cumprimento do disposto no artigo 15º.1 da Lei 9/1997, do 13 de xuño, de subvencións de Galicia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.761A.770.0 (2007 00372) ao abeiro da Orde do 19 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións destinadas a incentivar a implantación e mellora das empresas de turismo activo, aventura, actividades de lecer e tempo libre, e se procede á súa convocatoria para o ano 2010.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo do Feder de Galicia 2007-2013, número CCI 2007 ES 161 PO 005, aprobado pola decisión da Comisión Europea do 30 de novembro de 2007.
Convocatoria: Orde do 19 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións destinadas a incentivar a implantación e mellora das empresas de turismo activo, aventura, actividades de lecer e tempo libre e se procede á súa convocatoria para o ano 2010.
Santiago de Compostela, 18 de febreiro de 2011.
Roberto Varela Fariña
Conselleiro de Cultura e Turismo
Ver referencia pdf "05700D004P017.PDF"
CORRECCIÓN de erros.-Orde do 4 de marzo de 2011, da Secretaría Xeral de Política Lingüística, pola que se establecen as bases para a concesión de subvencións ás entidades locais de Galicia para a promoción do uso da lingua galega, e se procede á súa convocatoria (ED115A).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/03/2011

Advertíronse erros na citada orde, publicada no DOG nº 49, do 11 de marzo de 2011, polo que cómpre publicar as seguintes correccións:
Na páxina 4.184, no preámbulo da convocatoria, no parágrafo que di: «É necesario darlle continuidade á convocatoria de subvención para a promoción do galego nas entidades locais e Galicia...», debe dicir: «É necesario darlle continuidade á convocatoria de subvención para a promoción do galego nas entidades locais de Galicia...».
Na páxina 4.188, no punto 4 b) do artigo 11º, onde di: «Por consideración estratéxica do servizo lingüístico», debe dicir: «Por consideración estratéxica da entidade local».
Na páxina 4.189, no criterio segundo da modalidade 4 do esquema do baremo, onde di: «Por consideración estratéxica do servizo lingüístico», debe dicir: «Por consideración estratéxica da entidade local».
ORDE do 4 de marzo de 2011 pola que se modifica a normativa reguladora da indicación xeográfica Viño da Terra Val do Miño-Ourense.
CONSELLERÍA DO MEDIO RURAL — III. OUTRAS DISPOSICIÓNS — 22/03/2011

Con data do 13 de febreiro de 2009 publicouse a Orde do 10 de febreiro de 2009 pola que se modificou e se refundiu a normativa reguladora da indicación xeográfica Viño da Terra Val do Miño-Ourense.
Posteriormente, con data do 28 de maio de 2009 publicouse no Boletín Oficial del Estado a Resolución do 14 de abril dese mesmo ano pola que se dá coñecemento do contido da dita orde para os efectos da protección nacional, comunitaria e internacional desta indicación xeográfica.
Na alínea 1 do artigo 4º da mencionada orde recóllese que a elaboración e embotellamento deste viño deben ser realizados en instalacións situadas na área xeográfica de produción delimitada e que a dita elaboración e embotellamento debe realizarse en instalacións que só elaboren e embotellen viños procedentes de uvas colleitadas na dita área xeográfica. Porén, estas dúas condicións non eran de aplicación, conforme a disposición transitoria única, ata o 1 de agosto de 2011.
Ante a proximidade desta data, e dado que o sector vitivinícola desta área xeográfica ten un importante déficit de capacidade de elaboración, faise preciso modificar este precepto no sentido de non obrigar a que as instalacións de elaboración e embotellamento funcionen en exclusiva para a indicación xeográfica, xa que esta restrición, pensada en función dun mellor control, pode supor un factor limitante importante para a súa pervivencia. Doutra banda, existen mecanismos de control suficientes que fan innecesaria esta restrición que, por outra parte, non se considera en outras indicacións xeográficas protexidas do sector vitivinícola.
Por todo o anterior,
DISPOÑO:
Artigo único.-Modificación da alínea 1 do artigo 4º da Orde do 10 de febreiro de 2009 pola que se modifica e refunde a normativa reguladora da indicación xeográfica Viño da Terra Val do Miño-Ourense.
A alínea 1 do artigo 4º da Orde do 10 de febreiro de 2009 pola que se modifica e refunde a normativa reguladora da indicación xeográfica Viño da Terra Val do Miño-Ourense queda redactada do seguinte xeito:
«1. Os viños que pretendan ser amparados pola mención Viño da Terra Val do Miño-Ourense deberán ser elaborados e embotellados en instalacións situadas na área xeográfica de produción delimitada».
Santiago de Compostela, 4 de marzo de 2011.
Samuel Jesús Juárez Casado
Conselleiro do Medio Rural
CORRECCIÓN de erros.-Resolución do 21 de febreiro de 2011, da Secretaría Xeral para o Deporte, pola que se dá publicidade aos convenios de colaboración subscritos por esta secretaría no ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/03/2011

Advertido erro na devandita resolución, publicada no Diario Oficial de Galicia, nº 46, do 8 de marzo de 2011, cómpre facer as seguintes correccións:
-Engadir os seguintes convenios á relación de convenios de colaboración subscritos pola Secretaría Xeral para o Deporte no ano 2010, que figuran no anexo:
Convenio de cooperación entre a Xunta de Galicia e o Concello de Muros (A Coruña) para a dotación de herba artificial ao campo de fútbol de Esteiro.
Importe: 311.359,53 euros.
Data de sinatura: 24-5-2010.
Convenio de cooperación entre a Xunta de Galicia e o Concello do Porriño (Pontevedra) para a dotación de herba artificial ao campo de fútbol de Torneiros.
Importe: 187.830,23 euros.
Data de sinatura: 1-6-2010.
Addenda nº 2 ao convenio de cooperación entre a Xunta de Galicia a través da Secretaría Xeral para o Deporte e o Concello de Cangas (Pontevedra) para a finalización da construción dunha piscina cuberta e climatizada, asinado o 26 de marzo de 2009.
Importe: 1.962.502,28 euros.
Data de sinatura: 22-7-2010.
Addenda nº 2 ao convenio de cooperación entre a Xunta de Galicia e o Concello de Burela (Lugo) para a dotación de herba artificial ao campo de fútbol da Marosa, asinado o 31 de outubro de 2008.
Importe: 660.324,06 euros.
Data de sinatura: 9-3-2010.
RESOLUCIÓN do 17 de febreiro de 2011 pola que se dá publicidade ás axudas concedidas ao abeiro da Orde do 19 de maio de 2010, pola que se establecen as bases reguladoras para a concesión, en réxime de concorrencia competitiva, das subvencións para a potenciación e mellora do turismo mediante a creación de aldeas de turismo rural ou mellora de establecementos existentes de turismo rural e oferta complementaria e se procede á súa convocatoria para o ano 2010 (Diario Oficial de Galicia número 98, do 26 de maio. Corrección de erros no Diario Oficial de Galicia número 103, do 2 de xuño).
CONSELLERÍA DE CULTURA E TURISMO — III. OUTRAS DISPOSICIÓNS — 24/03/2011

En cumprimento do disposto no artigo 15º.1 da Lei 9/1997, do 13 de xuño, de subvencións de Galicia
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.761A.770.0-200700372 ao abeiro da Orde do 19 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións para a potenciación e mellora do turismo mediante a creación de aldeas de turismo rural ou mellora de establecementos existentes de turismo rural e oferta complementaria e se procede á súa convocatoria para o ano 2010.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo Feder Galicia 2007-2013, número CCI 2007 ES 161 PO 005, aprobado pola decisión da Comisión Europea do 30 de novembro de 2007.
Convocatoria: Orde do 19 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións para a potenciación e mellora do turismo mediante a creación de aldeas de turismo rural ou mellora de establecementos existentes de turismo rural e oferta complementaria e se procede á súa convocatoria para o ano 2010 (DOG número 98, do 26 de maio. Corrección de erros no DOG número 103, do 2 de xuño).
Santiago de Compostela, 17 de febreiro de 2011.
P.D. (Orde 2-5-2009, DOG número 87)
Antonio Fernández-Campa García-Bernardo
Secretario xeral técnico da Consellería
de Cultura e Turismo
Ver referencia pdf "05900D004P009.PDF"
RESOLUCIÓN do 17 de febreiro de 2011 pola que se dá publicidade ás axudas concedidas ao abeiro da Orde do 21 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para a potenciación e mellora do turismo mediante axudas para a mellora da infraestrutura de hoteis (grupo I) da Comunidade Autónoma de Galicia, e se procede á súa convocatoria para o ano 2010 (Diario Oficial de Galicia número 81, do 30 de abril. Corrección de erros no Diario Oficial de Galicia número 95, do 21 de maio).
CONSELLERÍA DE CULTURA E TURISMO — III. OUTRAS DISPOSICIÓNS — 25/03/2011

En cumprimento do disposto no artigo 15º.1 da Lei 9/1997, do 13 de xuño, de subvencións de Galicia.
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.761A.770.0-201000665 ao abeiro da Orde do 21 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para a potenciación e mellora do turismo mediante axudas para a mellora da infraestrutura de hoteis (grupo I) da Comunidade Autónoma de Galicia, e se procede á súa convocatoria para o ano 2010.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Convocatoria: Orde do 21 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para a potenciación e mellora do turismo mediante axudas para a mellora da infraestrutura de hoteis (grupo I) da Comunidade Autónoma de Galicia, e se procede á súa convocatoria para o ano 2010. (DOG número 81, do 30 de abril. Corrección de erros no DOG número 95, do 21 de maio) e Orde do 18 de novembro de 2010 pola que se modifica a Orde do 21 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para a potenciación e mellora do turismo mediante axudas para a mellora da infraestrutura de hoteis (grupo I) da Comunidade Autónoma de Galicia, e se procede á súa convocatoria para o ano 2010. (DOG número 227, do 25 de novembro).
Santiago de Compostela, 17 de febreiro de 2011.
P.D. (Orde 2-5-2009, DOG número 87)
Antonio Fernández-Campa García-Bernardo
Secretario xeral técnico da Consellería de Cultura
e Turismo
Ver referencia pdf "06000D002P019.PDF"
ORDE do 11 de xullo de 2011 pola que se dispón o nomeamento de dous vogais do Consello de Administración da Autoridade Portuaria de Vilagarcía de Arousa e da súa ría.
Consellería do Mar — II. Autoridades e persoal — 20/07/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do Concello de Vilagarcía de Arousa o nomeamento de Lino Mouriño Santiago e Xosé Castro Ratón como vogais da Autoridade Portuaria de Vilagarcía de Arousa e da súa ría en representación do citado concello.
Santiago de Compostela, 11 de xullo de 2011.
ORDE do 11 de xullo de 2011 pola que se dispón o cesamento de dous vogais do Consello de Administración da Autoridade Portuaria de Vilagarcía de Arousa e a súa ría.
Consellería do Mar — II. Autoridades e persoal — 20/07/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aquelas representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de José Rafael Membrives Rojas e José Luis Rivera Mallo como vogais no Consello de Administración da Autoridade Portuaria de Vilagarcía de Arousa e a súa ría, en representación do Concello de Vilagarcía de Arousa, agradecéndolles os servizos prestados.
Santiago de Compostela, 11 de xullo de 2011.
RESOLUCIÓN do 1 de xullo de 2011 pola que se publican os modelos de solicitude de certificación de empresas no que se refire aos sistemas que conteñan determinados gases fluorados de efecto invernadoiro.
Consellería de Economía e Industria — I. Disposicións xerais — 18/07/2011

Antecedentes.
1. Os Regulamentos (CE) n.º 303/2008 e 304/2008 da Comisión, do 2 de abril de 2008, estableceron os requisitos mínimos e as condicións de recoñecemento mutuo da certificación de empresas e persoal no que se refire aos equipamentos fixos de refrixeración, aire acondicionado e bombas de calor que conteñan determinados gases fluorados de efecto invernadoiro.
2. Os ditos regulamentos foron traspostos á normativa nacional polo Real decreto 795/2010, do 16 de xuño, polo que se regula a comercialización e manipulación de gases fluorados e equipamentos baseados neles, así como a certificación dos profesionais que os utilizan (BOE número 154, do 25 de xuño).
3. Na disposición adicional primeira do dito real decreto establécese que os certificados das empresas previstos nos artigos 8 e 9 dos regulamentos (CE) n.º 303/2008 e 304/2008 da Comisión, do 2 de abril de 2008, serán outorgados polos servizos competentes en materia de industria da comunidade autónoma.
4. Finalmente, o Decreto 100/2011, do 19 de maio, polo que se regula a distribución de competencias en materia de expedición de certificados para a comercialización e manipulación de gases fluorados e equipamentos baseados neles (DOG número 105, do 1 de xuño) establece que será competente para emitir os certificados de empresa previstos nos artigos 8 e 9 dos regulamentos (CE) n.º 303/2008 e 304/2008, da Comisión, do 2 de abril de 2008, a consellería competente en materia de industria da comunidade autónoma.
Consideracións legais e técnicas:
A Dirección Xeral de Industria, Enerxía e Minas é competente para resolver segundo o establecido no Decreto 324/2009, do 11 de xuño, polo que se establece a estrutura orgánica da Consellería de Economía e Industria.
De acordo con todo o indicado,
Aprobar o modelo de solicitude de certificación de empresas no que se refire aos sistemas que conteñan determinados gases fluorados de efecto invernadoiro que se inclúe como anexo I a esta resolución.
Contra esta resolución, que non esgota a vía administrativa, poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa publicación, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común (BOE número 285, do 27 de novembro), modificada pola Lei 4/1999, do 13 de xaneiro (BOE número 16, do 19 de xaneiro, e BOE número 30, do 4 de febreiro).
Santiago de Compostela, 1 de xullo de 2011.
ORDE do 7 de xullo de 2011 pola que se substitúen varios vogais do Consello Galego de Seguridade e Saúde Laboral.
Consellería de Traballo e Benestar — II. Autoridades e persoal — 19/07/2011

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral, dedica o seu capítulo II ao Consello Galego de Seguridade e Saúde Laboral, e dispón nos seus artigos 14, 15, 16 e 17 a natureza e fins, funcións, composición e a creación dos grupos de traballo do Consello Galego de Seguridade e Saúde Laboral.
Concretamente, no artigo 16 establécense a composición e o procedemento de nomeamento dos vogais do Consello Galego de Seguridade e Saúde Laboral.
Ao abeiro do previsto na dita lei, foron realizadas as propostas de designación polas consellerías con competencia en sanidade, industria e presidencia, polas organizacións sindicais máis representativas da Comunidade Autónoma de Galicia e pola organización empresarial máis representativa de carácter intersectorial da Comunidade Autónoma de Galicia.
O nomeamento dos vogais foi publicado mediante a Orde do 9 de novembro de 2009 (DOG n.º 227, do 19 de novembro).
Con posterioridade á dita orde, realizáronse propostas de substitución dos vogais designados pola Consellería de Economía e Industria, pola Unión Xeral de Traballadores de Galicia e pola Confederación de Empresarios de Galicia, polo que cómpre efectuar o seu nomeamento, coas formalidades previstas, deixando sen efecto a designación e o consecuente nomeamento realizado no seu día na referida representación.
Polo exposto,
Artigo 1.
1. Nomear vogais do Consello Galego de Seguridade e Saúde Laboral, por proposta da correspondente consellería, as persoas que se relacionan a seguir:
Pola Consellería de Economía e Industria:
2. Nomear vogais do Consello Galego de Seguridade e Saúde Laboral, por proposta da súa correspondente organización sindical, as persoas que se relacionan a seguir:
2.a) Pola Unión Xeral de Traballadores de Galicia:
3. Noméanse vogais do Consello Galego de Seguridade e Saúde Laboral, por proposta da organización empresarial, as persoas que se relacionan a seguir:
Pola Confederación de Empresarios de Galicia:
Artigo 2.
Mantéñense o resto dos vogais designados por proposta da Administración e das organizacións sindicais, así como os membros por razón do cargo, nomeados pola Orde do 9 de novembro de 2009.
Santiago de Compostela, 7 de xullo de 2011.
CUESTIÓN de inconstitucionalidade número 3296-2011, en relación co artigo 64.4.º da Ley 16/2007, do 26 de decembro, de orzamentos xerais da Comunidade Autónoma de Galicia para o ano 2008, por posible vulneración dos artigos 36 e 149.1.1 e 149.1.18 da Constitución.
Tribunal Constitucional — I. Disposicións xerais — 15/07/2011

O Pleno do Tribunal Constitucional, por providencia do 5 de xullo actual, acordou admitir a trámite a cuestión de inconstitucionalidade número 3296-2011 formulada pola Sección Segunda da Sala do Contencioso-Administrativo do Tribunal Superior de Xustiza de Galicia, no recurso de apelación n.º 4649/2009, en relación co artigo 64.4.º a da Lei 16/2007, do 26 de decembro, de orzamentos xerais da Comunidade Autónoma de Galicia para o ano 2008, por posible vulneración dos artigos 36 e 149.1.1 e 149.1.18 da Constitución, e, de conformidade co disposto no artigo 10.1 c) LOTC na redacción dada pola Lei orgánica 6/2007, do 24 de maio, deferir á Sala Segunda, á cal por quenda obxectiva lle correspondeu o coñecemento desta cuestión.
De conformidade co establecido no artigo 37.2 LOTC, na súa nova redacción, aqueles que sexan parte no procedemento, recurso de apelación n.º 4649/2009, poderán comparecer perante este tribunal dentro dos quince días seguintes á publicación deste edicto no
Boletín Oficial del Estado
.
Madrid, 5 de xullo de 2011.
CONFLITO positivo de competencia número 823-2011, en relación co Acordo do Consello da Xunta de Galicia, do 30 de decembro de 2010, polo que se aproba o Catálogo priorizado de produtos farmacéuticos da Comunidade Autónoma de Galicia.
Tribunal Constitucional — I. Disposicións xerais — 15/07/2011

O Pleno do Tribunal Constitucional, por Auto do 21 de xuño actual, no conflito positivo de competencia número 823-2011, promovido polo avogado do Estado en representación do Goberno da Nación, acordou levantar a suspensión do Acordo do Consello de Goberno da Xunta de Galicia, polo que se aproba o Catálogo priorizado de produtos farmacéuticos da Comunidade Autónoma de Galicia, feito público por resolución da Consellería de Sanidade, do 30 de decembro de 2010, así como das actuacións determinantes da súa aprobación e do propio Catálogo priorizado de produtos farmacéuticos, suspensión que se produciu coa admisión do mencionado conflito e que foi publicada no
Boletín Oficial del Estado
n.º 62, do 14 de marzo de 2011.
Madrid, 21 de xuño de 2011.
RECURSO de inconstitucionalidade número 822-2011, en relación cos artigos 1 a 4 e disposicións adicionais primeira e segunda da Lei de Galicia 12/2010, do 22 de decembro, de racionalización do gasto na prestación farmacéutica da Comunidade Autónoma de Galicia.
Tribunal Constitucional — I. Disposicións xerais — 15/07/2011

O Pleno do Tribunal Constitucional, por Auto do 21 de xuño actual, no recurso de inconstitucionalidade número 822-2011, promovido polo avogado do Estado, en representación do presidente do Goberno, acordou levantar a suspensión dos artigos 1 a 4 e das disposicións adicionais primeira e segunda da Lei de Galicia 12/2010, do 22 de decembro, de racionalización do gasto na prestación farmacéutica da Comunidade Autónoma de Galicia, suspensión que se produciu coa admisión do mencionado recurso e que foi publicada no
Boletín Oficial del Estado
n.º 62, do 14 de marzo de 2011.
Madrid, 21 de xuño de 2011.
ORDE do 4 de xullo de 2011 pola que se fai pública a ampliación dos importes existentes para a concesión das axudas previstas na Orde do 31 de decembro de 2010, pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego.
Consellería de Traballo e Benestar — III. Outras disposicións — 19/07/2011

A Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, establece no seu artigo 2 que os créditos estimados que financian as axudas contidos nela poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo, nos supostos e nas condicións previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Dado que esta orde establece que os importes fixados nas aplicacións previstas nela poderán ser incrementados ou minorados en función das solicitudes que se presenten e das axudas e subvencións que efectivamente se concedan, coas limitacións que se puidesen establecer na Conferencia Sectorial de Asuntos Laborais ou as disposicións aplicables ás axudas e subvencións cofinanciadas polo Fondo Social Europeo, e que existen remanentes de crédito que poden ser utilizados para o financiamento desta orde, ao abeiro do disposto no artigo 30 do Decreto 11/2009, do 8 de xaneiro, polo que se aproba o regulamento que desenvolve a Lei 9/2007, do 13 de xuño, de subvencións de Galicia, procede publicar esta ampliación de crédito.
Por todo o exposto e en uso das facultades que me foron conferidas,
Artigo 1.
Amplíase o importe total dos créditos para o financiamento das axudas previstas na Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, nas aplicacións, anualidades e polos importes seguintes, correspondentes a fondos procedentes do Fondo Social Europeo, a través do Programa operativo de Galicia 2007-2013 CCI2007ES051PO004, cunha cofinanciación do 80% correspondente ao Fondo Social Europeo e do 20% correspondente á Xunta de Galicia:
Anualidade 2011.
12.05.322B.461.0 Código de proxecto 2011 00 631: 673.004 euros.
Anualidade 2012.
12.05.322B.461.0 Código de proxecto 2011 00 631: 134.600,80 euros.
Artigo 2.
Esta modificación non afecta o prazo establecido na referida orde para a presentación de solicitudes.
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de xullo de 2011.
RESOLUCIÓN do 13 de xuño de 2011 pola que se fai pública a ampliación do límite de crédito dispoñible para o ano 2011 para a concesión das axudas financeiras solicitadas ao abeiro das bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro de determinadas liñas ICO 2010, instrumentadas mediante convenio de colaboración entre o Igape e as entidades financeiras.
Instituto Galego de Promoción Económica — III. Outras disposicións — 19/07/2011

Mediante Resolución do 23 de novembro de 2010 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro de determinadas liñas ICO 2010, instrumentadas mediante convenio de colaboración entre o Igape e as entidades financeiras (DOG n.º 230, do 30 de novembro) e que foron modificadas mediante Resolución do 20 de xaneiro de 2011 (DOG n.º 15, do 24 de xaneiro).
Na dita Resolución do 23 de novembro de 2010, no seu número cuarto, establécese a súa dotación orzamentaria, así como que o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2.º do Decreto 11/2009, mediante resolución publicada para o efecto.
As pequenas e medianas empresas atravesan un difícil momento non alleo á situación internacional debido, fundamentalmente, a caída da demanda e ao incremento dos tipos de xuro, e aquelas que fixeron un esforzo por redimensionar a súa capacidade produtiva mediante a realización de investimentos e na mellora dos seus medios de produción e que se viron obrigadas a contraer obrigas con entidades bancarias vense particularmente afectadas por esta situación.
Tendo en conta o volume de solicitudes recibidas e tratando de dar resposta á ampla demanda de axuda, parece oportuno incrementar o importe aprobado para as axudas establecidas nestas bases.
Na súa virtude, e de conformidade coas facultades que teño conferidas,
Único. Amplíase en 1.100.000 € para o exercicio 2011 o crédito establecido na partida orzamentaria 20.02-E5/10/01-656700 para as bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro de determinadas liñas ICO 2010, instrumentadas mediante convenio de colaboración entre o Igape e as entidades financeiras, publicadas mediante Resolución do 23 de novembro de 2010 (DOG n.º 230, do 30 de novembro) e modificadas mediante Resolución do 20 de xaneiro de 2011 (DOG n.º 15, do 24 de xaneiro).
Santiago de Compostela, 13 de xuño de 2011.
ORDE do 28 de xuño de 2011 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 15/07/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta da Comisión Executiva Nacional do sindicato nacional de Comisións Obreiras de Galicia (CC.OO.), o nomeamento de Ricardo Valeiras Graña como vogal no Consello de Administración da Autoridade Portuaria de Vigo, en representación da organización sindical CC.OO.
Santiago de Compostela, 28 de xuño de 2011.
ORDE do 28 de xuño de 2011 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 15/07/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Cándido Rodríguez Graña como vogal no Consello de Administración da Autoridade Portuaria de Vigo, en representación da organización sindical UGT, agradecéndolle os servizos prestados.
Santiago de Compostela, 28 de xuño de 2011.
DECRETO 141/2011, do 14 de xullo, polo que se concede a Medalla de Galicia na súa categoría de ouro.
Consellería de Presidencia, Administracións Públicas e Xustiza — III. Outras disposicións — 15/07/2011

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlles a súa máis alta distinción á entidade e á persoa que se indican a seguir.
Polo tanto, por proposta do conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día catorce de xullo de dous mil once,
Concederlles a Medalla de Ouro de Galicia a:
–Instituto da Lingua Galega.
–Ángel María Carracedo Álvarez.
Santiago de Compostela, catorce de xullo de dous mil once.
CORRECCIÓN de erros. Resolución do 28 de xuño de 2011 pola que se adxudican as axudas correspondentes ao Programa Isidro Parga Pondal da Orde do 31 de decembro de 2010 pola que se establecen as bases reguladoras para a concesión, en réxime de concorrencia competitiva, das axudas correspondentes ao Programa Isidro Parga Pondal, no marco das accións de formación de investigadores do Programa de recursos humanos do Plan Galego de Investigación e Desenvolvemento Tecnolóxico para o ano 2010.
Consellería de Educación e Ordenación Universitaria — III. Outras disposicións — 15/07/2011

Advertido erro na citada resolución, publicada no
Diario Oficial de Galicia
n.º 124, do 29 de xuño de 2011, cómpre efectuar a oportuna corrección:
Engadir ao final do artigo primeiro o seguinte parágrafo: «Os contratos establecidos ao abeiro destas axudas terán unha duración máxima de tres anos e desenvolveranse entre o 1 de xullo de 2011 e o 30 de xuño de 2014».